На Техеранската конференция през 1943 г. е решено как да се раздели италианският флот след войната. По жребий, проведен от представители на военноморското командване на Великобритания, САЩ, Франция и Съветския съюз, точно 45 кораба се предават в разпореждане на СССР. В тяхното число е и крайцерът „Дука д'Аоста“. Приемането на кораба от съветските моряци не предизвиква проблеми: по конструкция крайцерът не се отличава от крайцерите от проектите 26 и 26-бис, а неговото влизане в състава на Черноморския флот би позволило да се извадят от неговия състав остарелите и износени „Красний Кавказ“ и „Красний Крим“. Предаването на крайцера е на 6 февруари 1949 г. в Одеса под условното име Z-15. На 26 февруари крайцерът е преименуван на „Сталинград“, а след това на „Керч“.